SET ปิดพุ่งเกือบ 16 จุด เก็งงบบจ. Q2/61 สดใส ลุ้นพรุ่งนี้ทะลุแนวต้าน 1,700 จุด
SET ปิดพุ่งเกือบ 16 จุด เก็งงบบจ. Q2/61 สดใส ลุ้นพรุ่งนี้ทะลุแนวต้าน 1,700 จุด โดยดัชนีปิดตลาดวันนี้ ที่ระดับ 1,690.08 จุด บวก 15.86 จุด หรือ 0.95% มูลค่าการซื้อขาย 5.75 หมื่นล้านบาท
25 ก.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,690.08 จุด บวก 15.86 จุด หรือ 0.95% มูลค่าการซื้อขาย 5.75 หมื่นล้านบาท
10 หุ้นดันดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้ปรับตัวขึ้น ตาม Sentiment ตลาดหุ้นในภูมิภาคเอเชียที่ส่วนใหญ่จะอยู่ในแดนบวก จากความคาดหวังผลกำไรของบริษัทจดทะเบียนที่น่าจะออกมาดี ทั้งนี้ ภาพรวมตลาดเป็นลักษณะกระจายกลุ่มเล่น ทำให้เห็นว่าโมเมนตัมเป็นลักษณะค่อย ๆ บวกขึ้นไป
สำหรับประเด็นสงครามการค้าขณะนี้ ตลาดฯยังให้ความสำคัญน้อยมากในช่วงสั้น และหันไปเกาะติดการทยอยประกาศผลประกอบการของบริษัทจดทะเบียนก่อน ซึ่งวันนี้ SCC ประกาศกำไรออกมาตามคาด ขณะที่สัปดาห์หน้าเป็นคิวกลุ่ม ICT และกลุ่มพลังงาน โดยคาดว่าจะผลงานไตรมาส 2/61 ของกลุ่มพลังงานและปิโตรเคมีจะออกมาดีกว่าคาด
ส่วนแนวโน้มการลงทุนในวันพรุ่งนี้ (26 ก.ค.) นายวิจิตร กล่าวว่า ตลาดฯคงจะแกว่งแคบก่อนเข้าสู่ช่วงวันหยุดยาว 27-30 ก.ค.แนะติดตามตัวเลขอัตราการขยายตัวทางเศรษฐกิจ (GDP) ของสหรัฐในงวดไตรมาส 2/61 พรุ่งนี้ และการประกาศผลประกอบการของ PTTEP ซึ่งในแง่ของธุรกิจหลักสามารถทำได้ดี เพียงแต่อาจได้รับผลกระทบอัตราแลกเปลี่ยน (FX) กดดันให้งบฯออกมาไม่สวยนัก
พร้อมทั้งให้แนวรับ 1,670 จุด ส่วนแนวต้าน 1,700 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL มูลค่าการซื้อขาย 3,015.80 ล้านบาท ปิดที่ 76.50 บาท เพิ่มขึ้น 1.25 บาท
PTT มูลค่าการซื้อขาย 2,891.99 ล้านบาท ปิดที่ 51 บาท เพิ่มขึ้น 0.75 บาท
KTC มูลค่าการซื้อขาย 2,768.81 ล้านบาท ปิดที่ 27.50 บาท ลดลง 0.50 บาท
AOT มูลค่าการซื้อขาย 2,303.06 ล้านบาท ปิดที่ 65.75 ราคาไม่เปลี่ยนแปลง
LH มูลค่าการซื้อขาย 2,153.45 ล้านบาท ปิดที่ 12.20 บาท เพิ่มขึ้น 0.60 บาท
 
ตลาดหุ้นเอเชีย
